Ocean Harbour

Ocean Harbour er bukt på nordkysten av øya Sør-Georgia i Sør-Atlanteren, 2,4 km vestnordvest for Tijuca Point. I bukta var det en hvalfangststasjon i perioden 1909–1920.

Hvalfangststasjonen ble etablert av Hvalfangstselskapet Ocean A/S fra Larvik på initiativ fra Lauritz E. Larsen, Carl Anton Larsens fem år eldre bror. Han hadde arbeidet som underbestyrer i Grytviken og fikk lisens for å etablere en landstasjon i New Fortuna Bay fra 1. oktober 1909. Lisensen var gyldig fra 10. oktober 1909 til 1920, da stasjonen ble slått sammen med Strømnes.  Ocean Harbour ble tilbakeført til britiske myndigheter i 1924.

Tidligere ble navnene New Fortuna Bay og Neufortuna Bay brukt om området, sannsynligvis etter den norsk-argentinske hvalfangstskuta «Fortuna». Senere ble Ocean Harbour offisielt navn etter utstrakt bruk av hvalfangerne og for å unngå forveksling med Fortuna Bay 35 km i nordvest.

 Referanser 

Kategori:Hvalfangststasjoner på Sør-Georgia
Kategori:Bukter på Sør-Georgia
Kategori:Artikler i Antarktis-prosjektet